புதிதாக அரசியலில் குதிப்பவர்கள் எப்போது பேருந்துக் கட்டண அரசியல் பற்றிப் பேசுவார்கள் என்று சிலர் கேட்கிற கேள்விகளும் காதில் விழாமல் இல்லை. செவிடாக இருப்போம் என்று கங்கணம் கட்டி வந்தவர்களிடம் பதிலை எதிர்பார்க்க முடியாது என்று மக்கள் உணர ஆரம்பித்துவிட்டார்கள். பொதுமக்களின் வயிற்றெரிச்சலிலிருந்து வெளிவரும் மௌனத்தின் உளவியல், வாக்குச் சீட்டுகளைப் பாதிக்காது என்று சொல்வதற்கில்லை. நம் இனிய தமிழ் மக்களுக்கு என்று வாய்க்குமோ பயணச் சீட்டே வாங்கத் தேவையற்ற ஒரு பொன்னுலகப் போக்குவரத்து.